શ્રી કોઠારીએ નાગરિકોને એકતા-સમભાવ-સમાનતા અને સદભાવનાની પ્રતિબધ્ધતા સાથે રાષ્ટ્ર ઘડતરમાં શાસનના સહયોગી અને વિકાસ પ્રક્રિયામાં સહભાગી બની “એક ભારત શ્રેષ્ઠ ભારત” નિર્માણની દિશામાં સંકલ્પબધ્ધ થવાનો ખાસ અનુરોધ કરતા ઉમેર્યુ હતું કે, ગુજરાત વિકાસની નવી ઉંચાઇઓ સર કરી રહ્યું છે, ત્યારે જિલ્લાના સર્વાંગી વિકાસ થકી પ્રગતિશીલ ગુજરાતના મિશનને વધુ વેગવાન બનાવી મજબૂત રાષ્ટ્રના નિર્માણની ભાવના સાથે પ્રજાના સર્વાંગી કલ્યાણ માટેના પ્રયાસોમાં પરસ્પર સદભાવ માટે પ્રેરક બનીને આજના પ્રજાસત્તાક પર્વની ઉજવણીને વધુ સાર્થક બનાવવાની દિશાના “ટીમ નર્મદા” ના પ્રયાસોમાં સૌ કોઇને સહયોગ-યોગદાન આપવા માટે તેમણે આહવાન કર્યું હતું.